钦定古今图书集成/明伦汇编/氏族典/第357卷 > 《廖用贤尚友录》 > 林雱
## 钦定古今图书集成/明伦汇编/氏族典/第357卷 > 《廖用贤尚友录》 > 林雱

按《万姓统谱》：“雱字德溥，深之子。以父任补明州刑曹
掾兼工曹及管检法议刑”时，州守毛友治尚严峻，雱决谳一无所徇，友首荐之，改秩历知钱塘、安吉二县，
迁宗正寺丞，通判福州。适朝廷计僧口给食，籍馀财
输户部，雱以地瘠民贫，州郡多取办寺观，若馀财尽
籍户部，则州之岁计必敛于民。即白府帅张澄，乞以
利害奏于朝，自计口外馀财充岁计，朝廷为止不籍，
而闽之民遂免横敛。终朝奉郎